Bestilling av pasientrelaterte transporttjenester

Formål

Pasientrelaterte transporttjenester leveres av Hospitaldrift Transport og omfatter transport mellom avdelinger i Helse Bergen. Dette innebærer pasienttransport innendørs, pasienttransport i bil, og transport av senger, prøver, blodprodukter, mors, journal og gass. Pasientportørtjenesten har døgndrift.

Hospitaldrift Transport leverer også tjenester som ikke er definert som pasientrelaterte oppdrag, f.eks. flytting, varetransport og henting av farlig avfall. Denne beskrivelsen omhandler ikke bestilling av disse oppdragene. Se ellers våre tjenestebeskrivelser på Innsiden.

Bestillers ansvar

Pasientrelaterte transporttjenester bestilles i Imatis. Det er laget en egen bestillingsveiledere som beskriver hvordan bestiller skal benytte Imatis. Det er bestillers ansvar at bestillingen blir gjort riktig.

Det er viktig at du som bestiller legger riktig og nødvendig informasjon inn i Imatis slik at oppdraget kan bli utført på en sikker og effektiv måte. Følgende informasjon er nødvendig ved bestilling:

Navn på pasient/evt. hva som skal transporteres

Fra avdeling

Til avdeling

Tidspunkt: klokkeslett, og dato dersom forhåndsbestilt

Transportmetode: Seng, stol, gå, taxi-truck (golfbil)

Informasjon om evt. smitte

Dersom det oppstår situasjoner som medfører endringer for transporten må dette kommuniseres til vaktsentralen så snart som mulig. Dersom pasienten har behov for medisinsk tilsyn under transporten, må medisinsk personell følge pasienten.

Den som bestiller er også ansvarlig for at pasienten eller annet som skal transporteres er klar for transport 20 min før angitt tid.

Gruppering og prioritet

Gruppering av ordretyper

Ordretypene er delt inn i tre grupper med ulike responstider:

Gruppe 1: Pasient, prøver, blod, mors

Gruppe 2: Pasient i bil

Gruppe 3: Journal, gass, avfall, seng, medisinsk utstyr, annet

Prioriteter

Bestillingene i Imatis har ulike responstider, avhengig av hvilken prioritet som velges.

Alle ordretyper skal i utgangspunktet bestilles som normal eller forhåndsbestilt transport.

Haste- og akuttoppdrag skal kun benyttes dersom det er medisinske årsaker til det.

Normal

For ordrer med prioritet normal ordre defineres responstiden som tiden det tar fra transportoppdraget er bestilt til portøren starter på oppdraget (f.eks. ankommer avdelingen/pasienten/ blodbank).

Forhåndsbestilt

For forhåndsbestilte ordrer defineres bestilt tidspunkt som det tidspunkt når pasienten skal være fremme på ankomststed, f.eks. tidspunkt for undersøkelse på radiologisk avdeling. Ved forhåndsbestilte ordrer må pasienten være klar 30 minutter før denne tiden.

Krav: Forhåndsbestilte transportoppdrag må bestilles 1 time i forveien.

Haste

For hasteordrer defineres responstiden som tiden det tar fra transportoppdraget er bestilt til portøren ankommer avdelingen/pasienten/ blodbank etc.

Hasteoppdrag prioriteres foran andre oppdrag, og portørene vil gjøre sitt ytterste for å komme så raskt som mulig.

Akutt

Responstid er å starte oppdraget umiddelbart. Akutte oppdrag prioriteres foran alle andre oppdrag.

Responstider

Hvor gjelder responstidene

Responstidene gjelder innenfor Haukelandsområdet (HUS); Sentralblokken, Marie Joys Hus, Glasblokkene, Parkbygget, Gamle hovedbygg, Hudbygget, Laboratoriebygget, Haukeland Hotell, Augebygget og Kvinneklinikken. I tillegg regner vi med oppdrag som omfatter Haraldsplass Diakonale Sykehus.

Avdelinger utenfor HUS må forvente en lengre responstid og et annet tjenestetilbud enn det som gjelder for HUS. Tjenestetilbudet er beskrevet i egne transportavtaler mellom avdeling og Hospitaldrift transport.

Responstider – tabell

Når en bestilling legges inn i Imatis er portøren som regel opptatt med et annet oppdrag. Dette oppdraget må avsluttes før neste oppdrag kan startes. Dette resulterer i at det tar litt tid fra oppdraget er bestilt til portøren ankommer avdeling for henting.

I tabellen under vises responstidene for de ulike ordretypene og prioritetene. Merk at responstidene er ca.-tider. For de aller fleste normalordrene er gjennomsnittet 20 minutter fra det er bestilt i Imatis til portøren ankommer for henting. I travle perioder vil dette variere, og i slike perioder kan det ta lengre tid før portøren kommer. I tabellen under er det angitt normal responstid for å gi en indikasjon på når dere kan forvente at portøren kommer. Merk også at portøren kan komme før den tiden som er angitt. Det er derfor svært viktig at pasienten, eller annet som skal transporteres, er klar for henting når oppdraget blir bestilt.

Spesielle behov ved bestilling

I forbindelse med utskiftning av heiser i Sentralblokken vil transport ta lengre tid – vær tidlig ute for å varsle om transportbehov!

Per i dag har portøren 35 minutter responstid/varslingstid på normaloppdrag. Denne er hevet til 45 minutter under ombygging av heiser.

Ventetid

Etterspørselen etter tjenesten er størst mellom kl. 0900-1100 og kl. 1200-1400. Vi ber om forståelse for at utførelsen av oppdrag kan ta noe lengre tid enn angitt på disse tidspunktene.

Bestilling av oppdrag fra nattevaktene

I tidsrommet 2130-0700 utføres kun oppdrag internt på haukelandsområdet.

Nattevakten (kl.2200-0700 neste dag) er bemannet med to portører, og de skal prioritere situasjoner for øyeblikkelig hjelp (f.eks. mottak helikopter, oppdrag for Akuttmottak, blodprodukter og prøver, KK og barneklinikk).

Oppdrag bestilles på vanlig måte i Imatis som er satt i nattevaktsmodus. Dette medfører at alle oppdrag blir sendt videre til portør selv om begge nattevaktene er ute på oppdrag. Portør kan lese ordren og gir tilbakemelding dersom haste- eller skuttoppdrag ikke kan utføres. Dersom portør har kapasitet blir øvrige ordre utført fortløpende, men dersom portør er opptatt med andre toppdrag blir ikke bestillingen effektuert før de har anledning.

Gruppe 1
Responstider
Ordretype	Beskrivelse av oppdragstype	Normal	Forhåndsbestilt	Haste	Akutt
Blod	Transport av blodprodukter	45 min. Pasient bør være klar når oppdrag bestilles.	Pasient skal være klar 30 min. før bestilt tid slik at den er klar til transport når portøren kommer.	15 min.	Umiddelbart
Mors	Mors
Pasient	Transport av pasient i seng/rullestol/ gående, primært til/fra Sentralblokka, parkbygget, gamle hovedbygg, lab-bygget, hudbygget, Marie Joys’ hus, Hotellet, KK, Augebygget.
Prøver	Transport av prøver fra avdeling til laboratoriet
Gruppe 2
Responstider
Ordretype	Beskrivelse av oppdragstype	Normal	Forhåndsbestilt	Haste	Akutt
Pasient i bil	Transport av pasient i bil. For transport av pasient til/fra Haraldsplass, Nordås, Sandviken, Bergen Helsehus, Marie Joys’ hus, Hotellet, KK	70 min. Pasient bør være klar når oppdrag bestilles.	Pasient skal være klar 45 min. før bestilt tid slik at den er klar til transport når portøren kommer.	30 min.
Gruppe 3
Responstider
Ordretype	Beskrivelse av oppdragstype	Normal	Forhåndsbestilt	Haste	Akutt
Annet	Følgende skal IKKE bestilles her: flytting, avfall, kontormøbler eller annen stor gjenstand, seng. Se egen prosedyre for denne type oppdrag.	1-2 timer	På bestilt tid	30 min.	Umiddelbart
Avfall
Gass	Gass til pasienter.
Journal	Mellom avdelinger eller til Dokumentasjonsavdelingen.
Medisinsk Utstyr	Alt utstyr som skal til medisinsk teknisk og behandlingshjelpemidler for service og reparasjon.
Seng	Rene senger til pasienter.